У БарДУ існуе, напрыклад, такі папулярны факультэт, як факультэт славянскіх і германскіх моў. Выкладчыкі замежных моў патрэбны ўсім і заўсёды. Дэкан факультэта Наталля Мікалаеўна Круглякова кажа, што прысутнасць прадстаўнікоў аддзелаў адукацыі, школ на папярэднім і канчатковым размеркаванні — самы эфектыўны спосаб заахвоціць будучых маладых спецыялістаў. Падбіраць маладыя кадры на гэты факультэт пастаянна прыязджаюць, напрыклад, прадстаўнікі Гродзенскай (Дзятлаўскага, Ашмянскага, Астравецкага, Свіслацкага і іншых раёнаў) і Мінскай абласцей (Капыльскага, Салігорскага, Клецкага, іншых раёнаў), некаторыя прывозяць відэапрэзентацыі сваіх населеных пунктаў, устаноў. Так, два ці тры апошнія гады выпускнікі факультэта славянскіх і германскіх моў ехалі ў гарадскі пасёлак Свіслач Гродзенскай вобласці. Відаць, прапанаваныя ўмовы падабаліся.